Varuosad 10-aastastele ja vanematele Fordidele
#000001
Transit Custom on läbi aegade tuntud oma töökindluse ning disaini kõrgema taseme poolest, kuhu nüüdseks on lisandunud veelgi laiem valik uuenduslikke funktsioone ja nutikaid tehnoloogiaid ning suurem tõhusus tänu mitmetele täiustatud diisel- ja hübriidmootoritele. Tulemuseks on kaubik, mis on täiuslikum ja kõrgetasemelisem kui kunagi varem.
#000003
Transit Customil on muljetavaldavalt nutikas juhiabifunktsioonide loend, kuhu kuulub näiteks pimeala infosüsteem (Blind Spot Information System), mis näeb sõidukeid, mida sina ei pruugi märgata. Intelligentne kiiruspiirik (Intelligent Speed Assist) kasutab liiklusmärkide tuvastamiseks kaamerat ning aitab kiiruse lubatud piirides hoida. Ristliikluse hoiatussüsteem (Cross Traffic Alert) hoiatab teiste sõidukite eest parkimiskohalt väljatagurdamisel. Adaptiivne püsikiirusehoidja (Adaptive Cruise Control) hoiab eespool sõitvast sõidukist automaatselt etteantud kaugust.
#000005
Transit Custom on saadaval ka EcoBlue hübriidina. See tehnoloogia aitab vähendada kütusekulu ja vähendab heitgaase, kuna väike akutoitel töötav elektrimootor pakub vajadusel täiendavat tuge diiselmootorile. 48-voldist hübriidakut laevad sõidu ajal kineetiline energia ja regeneratiivpidurdus.
#000007
Ford SYNC 3 on tipptasemel süsteem, mis võimaldab püsida ühenduses ja juhtida oma telefoni, muusikat ja navigeerimissüsteemi häälkäsklustega – näiteks vastuseks käsklusele “I’m hungry” kuvatakse kohalike restoranide loend. 8-tollisel värvilisel puuteekraanil on näpistamis- ja pühkimisliigutused intuitiivseks navigeerimiseks ning ummikutest aitavad hoiduda reaalajas liiklusuuendused.
#000009
Transit Custom suudab vaevata mahutada kolm euroalust. Tänu mugavale ja uudsele laadimisluugile mahuvad sinna ka kuni 3,4 meetri pikkused esemed nii, et kaasreisijate istmete kasutamine ei ole häiritud. Lühikese teljevahega versioonil on kuni 6 ja pika teljevahega versioonil 6,8 kuupmeetrit laadimisruumi. Transit Customil on lai külgmine uks ning lükandustel mehhanism, mis laadimise ajal ustel sulguda ei lase.
#000011